“พปชร.” แถลงร่วม 5 พรรคพรุ่งนี้! จับตาประชุม “ปชป.” ก่อนตัดสินใจซบไม่ซบ “ตู่”
“พปชร.” แถลงร่วม 5 พรรคพรุ่งนี้! จับตาประชุม “ปชป.” ก่อนตัดสินใจซบไม่ซบ “ตู่”
3 มิ.ย. 2562

ผู้สื่อข่าวรายงานว่าในวันพรุ่งนี้ (4 มิ.ย.62) ที่ห้องรัตนโกสินทร์โรงแรมสุโกศลเวลา12.00 น. นายอุตตม สาวนายน หัวหน้าพรรคพลังประชารัฐ(พปชร.) ร่วมด้วย นายสนธิรัตน์ สนธิจิรวงศ์ เลขาธิการพรรคพปชร. พร้อมด้วย นายทวีศักดิ์ ณทตะกั่วทุ่ง เลขาธิการพรรครวมพลังประชาชาติไทย(รปช.) 
พร้อมทั้ง นายสุวัจน์ ลิปตพัลลภ ประธานที่ปรึกษาพรรคชาติพัฒนา(ชพน.) อีกทั้ง นายชัชวาลย์ คงอุดม หัวหน้าพรรคพลังท้องถิ่นไทย รวมถึงนายดำรง พิเดช หัวหน้าพรรครักษ์ผืนป่าประเทศไทย และนายไพบูลย์ นิติตะวัน หัวหน้าพรรคประชาชนปฏิรูป ร่วมแถลงข่าวร่วมจัดตั้งรัฐบาล
 
อย่างไรก็ดีจากกรณีที่ก่อนหน้านี้ พรรคประชาธิปัตย์ เลื่อนประชุมส.ส.ของพรรคและกรรมการบริหารพรรคออกไปอย่างไม่มีกำหนดซึ่งเหตุที่พรรคต้องเลื่อนการประชุมเพราะปัญหาภายในของพรรคพลังประชารัฐที่ยังไม่ตอบรับข้อเสนอในหลักการของพรรคประชาธิปัตย์
ล่าสุดนายราเมศ รัตนะเชวง โฆษกพรรคประชาธิปัตย์ เปิดเผยว่า ขณะนี้พรรคประชาธิปัตย์กำหนดวันประชุมเป็นวันที่4 มิ.ย.นี้เพื่อลงมติท่าทีของพรรคว่าสุดท้ายจะเป็นไปในทิศทางใด 
โดยในการประชุมวันที่4 มิ.ย.นี้จะมีการหารือถกเถียงทุกประเด็นทั้งกรณีจุดยืนทางการเมืองของนายอภิสิทธิ์เวชชาชีวะที่ไม่สนับสนุนพล.อ.ประยุทธ์จันทร์โอชาเป็นนายกรัฐมนตรีก็จะนำมาประกอบหารือพิจารณาตัดสินใจสำหรับการลงมติด้วย
“พรรคกำหนดชัดเจนแล้วว่า 4 มิ.ย.นี้ หรือก่อนที่จะมีการโหวตเลือกนายกรัฐมนตรี 1 วัน พรรคได้นัดประชุมกรรมการบริหารพรรคและส.ส.ของพรรคทั้ง 82 คน ในเวลา13.00 น. เพื่อหารือเพื่อให้ได้มติพรรคถึงทิศทางการร่วมหรือไม่ร่วมรัฐบาลกับพรรคพลังประชารัฐิ รวมถึงจุดยืนทางการเมืองของนายอภิสิทธิ์ อดีตหัวหน้าพรรคประชาธิปัตย์ที่ไม่สนับสนุนพล.อ.ประยุทธ์ จันทร์โอชา เป็นนายกรัฐมนตรีจะต้องนำมาประกอบการตัดสินใจสำหรับการลงมติด้วย” นายราเมศกล่าว